Държавен вестник, бр. 72, 2012 г., стр. 9

БРОЙ  72	
Д Ъ Р Ж А В Е Н  В Е С Т Н И К 	
СТР.  9  
4. отговаря за осигуряването на цялост­
ното финансово-счетоводно обслужване на 
агенцията в съответствие с изискванията на 
Закона за счетоводството и другите норма­
тивни актове;
5. в областта на управлението на собстве­
ността:
а) осигурява стопанското обслужване на 
агенцията и управлението на собствеността; 
б) организира извършването на основни­
те и текущите ремонти на помещенията на 
агенцията;
в) следи за поддържането, спазването, 
съхраняването и необходимата отчетност на 
наличната материална база;
6. осигурява деловодното и архивното об­
служване на агенцията;
7. осигурява информационното обслужване 
на агенцията;
8. осъществява протоколни дейности.
Раздел V
Специализирана администрация
Чл. 13. (1) Специализираната администра­
ция осъществява информационни, регули­
ращи, координиращи и контролни функции 
съобразно правомощията на изпълнителния 
директор.
(2) Специализираната администрация под­
помага осъществяването на правомощията на 
изпълнителния директор.
(3) Специализираната администрация е ор­
ганизирана в дирекция „Планове и програми 
за енергийна ефективност и възобновяеми из­
точници на енергия“, дирекция „Информация 
и анализ“, дирекция „Контрол на енергийната 
ефективност и възобновяемите източници на 
енергия“ и Главна дирекция „Координация и 
териториални звена“.
Чл. 14. Дирекция „Планове и програми 
за енергийна ефективност и възобновяеми 
източници на енергия“:
1. участва в изготвянето на проекти на 
национални доклади, становища и позиции по 
изпълнение на директивите на Европейския 
съюз, отнасящи се до енергийната ефективност 
и до използването на енергия от възобно­
вяеми източници; съдейства и участва при 
разработването и изпълнението на планове 
и програми по насърчаване използването на 
енергия от възобновяеми източници;
2. участва в разработването на проектите на 
нормативни актове в областта на енергийната 
ефективност и в областта на използването на 
енергия от възобновяеми източници;
3. участва в разработването и актуализи­
рането на НПДЕЕ, както и на НПДЕВИ в 
сътрудничество с органите на изпълнителната 
власт, включително с кметовете на общини;
4. организира изпълнението на дейности и 
мерки, включени в националните планове за 
действие; съдейства и участва при разработва­
нето и изпълнението на планове и програми 
по енергийна ефективност;
5. обобщава информацията за извършените 
дейности, изпълнените мерки и постигнатите 
енергийни спестявания, съдържаща се в отче­
тите за изпълнението на плановете по енер­
гийна ефективност, представени в агенцията 
от органите на държавната власт и органите 
на местното самоуправление;
6. изготвя ежегоден отчет за изпълнение­
то на националните планове за действие по 
енергийна ефективност; участва в изготвянето 
на анализи на ефектите от изпълнявани дей­
ности и мерки за повишаване на енергийната 
ефективност, включително на прилаганите 
финансови инструменти;
7. съдейства при потвърждаване размера 
на енергийните спестявания в резултат на из­
пълнени мерки за повишаване на енергийната 
ефективност; изготвя предложения за издаване 
на удостоверения за енергийни спестявания;
8. организира изготвянето на проекти на 
доброволни споразумения и осъществява 
мониторинг за изпълнението им;
9. взаимодейства с органите на изпълни­
телната власт, с браншови организации и със 
заинтересовани юридически лица с нестопан­
ска цел при изпълнението на дейности и мерки 
по повишаване на енергийната ефективност; 
оказва съдействие на органите на държавната 
власт и на органите на местното самоупра­
вление, както и на участниците на пазара 
на енергийни услуги при изпълнението на 
задълженията им по ЗЕЕ; организира популя­
ризиране на дейности и мерки за повишаване 
на енергийната ефективност;
10. организира извършването на оценки 
за наличния и прогнозния потенциал на ви­
довете ресурси за производство на енергия 
от възобновяеми източници на територията 
на страната;
11. организира изпълнението на дейности 
и мерки, включени в НПДЕВИ, в сътрудни­
чество със заинтересованите лица;
12. оказва съдействие на органите на дър­
жавната власт и на органите на местното само­
управление при изпълнението на задълженията 
им по ЗЕВИ, включително при разработването 
и изпълнението на общинските програми за 
насърчаване използването на енергията от 
възобновяеми източници и биогорива;
13. участва в изготвянето на анализи на 
ефектите от изпълнявани дейности и мерки 
за използването на енергия от възобновяеми 
източници, включително на прилаганите 
схеми за насърчаване;